Hamngatan (Stockholm)

Hamngatan er en gade i Stockholms innerstad, der begynder ved Nybroplan i øst og ender ved Sergels Torg i vest. Gaden fik sit nuværende navn i 1857. I forbindelse med udvidelsen af Hamngatan blev alle bygninger langs sydsiden af den såkaldte "Hamngatsbacken" revet ned i løbet af 1960'erne.

På Hamngatan finder man blandt andet shoppinggaden RH (Regeringsgatan–Hamngatan), stormagasinet Nordiska Kompaniet (NK), Gallerian, Sverigehuset, Kungsträdgården og Norrmalmstorg.

Historien 

Hamngatan øst for Regeringsgatan hed tidligere Enkehusgränden på strækningen frem til Norrlandsgatan, hvor den skiftede navn til Hamngatan. Enkehusgränden var opkaldt efter Borgerskapets änkehus der lå i det gamle Sparreska Palatset på den grund hvor stormagasinet Nordiska Kompaniet blev bygget i 1915, hvor Änkehuset forinden var ombygget til varieté-stedet Sveasalen. Hamngatan (i 1645 benævnt Hampnegathon, i 1664 Hampngatun, i 1733 Hamngatan og i 1847 Enkehusgränd eller Hamngatan) førte ned til Packare Torgs Wiken (1814), som i dag er Berzelii Park.

Hamngatan var dengang en rigtig havnegade med mole ud til den del af Nybroviken som befandt sig inden for (den klapmonterede) Ladugårds Lands Bron, der førte over Nybroviken. Bugten strakte sig fra denne bro og videre ind til det tidligere Packar- eller Fisktorget, nu Norrmalmstorg, hvor alle de salte fisk ville blive pakket om. Over tid lukkede bugten til, og sumpområdet, der opstod, blev navngivet Katthavet. I 1850'erne blev sumpen fyldt igen, og Berzelii-parken opførtes med en statue af Jacob Berzelius.

Vest for Regeringsgatan fortsatte gaden på en bakke over Brunkebergsåsen, hvor den i 1847 blev kaldt Styckgjutarebacken; navnet kom fra et kanonstøberi, der eksisterede i nabolaget Fyrmörsaren ("Fyrmesteren") nogenlunde samme sted hvor Riksbankshuset ligger idag. Bakken blev almindeligvis omtalt som Hamngatsbacken, og den kunne være svær at passere over i vintertiden pga. af glatføre og sne. Modsat Fyrmörsaren lå Hoven-kvarteret (egentlig en del af Gropen-kvarteret) med husnumrene 30–38. Her blev Hamngatan til Klarabergsgatan, og herfra planlagde man allerede i 1920'erne en forbindelse til Sveavägen, men man skulle frem til 1960'erne, før denne forbindelse kunne indvies.

Nutid 
Den vestlige del af Hamngatan, mellem Kungsträdgården og Sergels Torg, ændrede sig meget i løbet af 1960'erne pga. Norrmalms totalfornyelse, idet den trafiklignende Hamngatsbacken op til Malmskillnadsgatan forsvandt. Gaden blev udvidet og nogle bevaringsværdige bygninger blev revet ned, bl.a. De sagerske huse, Sidenhuset og Blancheteatern. Malmskillnadsgatan går efterfølgende via en bro over Hamngatan, og på et senere tidspunkt, i årene 2017-2018, er nogle af de huse, der blev bygget i 1960'erne, ligeledes blevet revet ned og erstattet af nyere. Dette gælder bl.a. Gallerian på hjørnet af Regeringsgatan og den såkaldte H-bygning i kvarteret Hästskon.

Sporvogne 
På strækningen mellem Nybroplan og Kungsträdgårdsgatan kørte der sporvogne i perioden 1877 til 1967. Da Djurgårdslinjen blev åbnet i sommeren 1991, vendte sporvognstrafikken tilbage på ruten fra Nybroplan til en vendesløjfe ved Norrmalmstorg. Denne kørsel foregik med veteranvogne, var af museumskarakter og fandt ikke sted om vinteren.

I 2010 blev der bygget nye spor i hele Hamngatan op til Sergels Torg, med en midlertidig endesstation udenfor Gallerian. Dette som en første fase i projektet Spårväg City. Trafikken på linje 7 blev indviet den 21. august 2010 af finansborgmesteren Sten Nordin og regionsleder af trafikafdelingen Christer G Wennerholm, og dagen efter åbnede den reelle trafik mellem Sergels Torg og Waldemarsudde. Som følge heraf vendte sporvogne (letbanen) tilbage til regelmæssig drift på Hamngatan efter at have været skrinlagt siden Højretrafikomlægningen i september 1967.

Allerede i 2015 blev letbanetrafikken dog lukket ned igen på den vestlige del af Hamngatan, og Kungsträdgården fik status af midlertidig endestation pga. en renovering af strækningen Klarabergsgatan - Sergels Torg - Hamngatan. Arbejdet foregik i etaper begyndende mellem Drottninggatan og Sergelgatan og blev koordineret med udvidelsen af Spårväg City. Efter afslutningen af arbejdet blev letbanedriften genoptaget på hele Hamngatans rute den 3. september 2018.

Billeder af Hamngatan gennem tiden

Udvalgte bygninger og steder 
Bygningerne efter nummerorden:

Litteratur 
 Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier udgivet af Stockholms kommun (delvist genoptryk af 1. oplag). Stockholm: Liber/Allmänna förlaget. Libris 7269073. 
 Landell, Nils-Erik (1992). Stockholmskartor (1. oplag). Stockholm: Rabén & Sjögren. Libris 7237012.

Eksterne henvisninger 

 Vasakronan.se - Hamngatan

Kilder 

Gader i Stockholm